A Zenta községben az élsport és a sportdíjak finanszírozásának módjáról szóló szabályzat (Zenta Község Hivatalos Lapja, 27/2015. szám) 8. szakasza alapján Zenta község 2017-től a 2018-ig terjedő időszakra a sportfejlesztési programja aktivitásai lefolytatása koordinálásában illetékes bizottság 2017. 12. 13-án kiírja és a Zentai Községi Közigazgatási Hivatal hirdetőtábláján, valamint Zenta község hivatalos honlapján közzéteszi

**AZ ÉLSPORT ÉS A SPORTDÍJAK FINANSZÍROZÁSÁRA IRÁNYULÓ NYILVÁNOS PÁLYÁZATOT A 2017. ÉVBEN**

**I. A pályázat tárgya**

Zenta községben az élsport és a legjobb sportolók finanszírozására irányuló nyilvános pályázat kiírásra kerül.

Az élsport a sport azon területe, amely felöleli a kiemelkedő teljesítményt és sportminőséget eredményező sportaktivitásokat, élsportolónak pedig azon sportoló minősül, aki a sportversenyeken elért élsporteredményei alapján a sportolók nemzeti kategorizálásával összhangban rangsorolást nyert az élsportolók kategóriájában.

**II. Az élsport és a legjobb sportolók finanszírozásra szolgáló eszközök**

Az élsport finanszírozása Zenta község 2017. évi költségvetéséről szóló rendelettel a 472-01-es költségvetési pozíción 300.000,00 dinár összegben lettek betervezve.

**III. A pályázaton való részvételi jogosultság**

A dotációra azon legjobb sportolók és sportolónők jogosultak, akik eleget tesznek a Zenta községben az élsport és a sportdíjak finanszírozásának módjáról szóló szabályzat (Zenta Község Hivatalos Lapja, 27/2015. szám) kritériumainak, valamint az év sportolói, akiket Zenta Község Sportszövetsége az év sportolóivá kinevezett.

Az élsport finanszírozására úgy az olimpiai, mind a nem olimpiai sportok képviselői jogosultak.

A nem olimpiai sportok közül azon sportágazatok kerülnek értékelésre, amelyek elismertek a Szerb Köztársaság sportágazatairól szóló szabályzatban (az SZK Hivatalos Közlönye, 72/2011., 23/2012. és 118/2013. szám) és a nemzeti ágazatai sportszövetségek szabályzatában, valamint más tételes sportot érintő előirások értelmében , amelyek által megvalósul az általános érdek a sport területén a Szerb Köztársaságban (az SZK Hivatalos Közlönye, 72/2011., 3/2012., 25/2013. és 81/2014. szám).

**IV. A dotációra való jogosultság**

A dotációra a legjobb csapatok, a legjobb edző és különleges díjakkal rendelkező egyes versenyzők jogosultak, éspedig Zenta Község Sportszövetsége Zenta község legjobb sportolóinak kihirdetése területén illetékes bizottságának a javaslata szerint.

Az élsportolókat megillető dotációra a Zenta községben az élsport és a sportdíjak finanszírozásának módjáról szóló szabályzat (Zenta Község Hivatalos Lapja, 27/2015. szám) 19. szakasza szerinti eredményeket elért sportolók jogosultak, mely prioritási elvek a jelen pályázat VI. fejezetében kerültek feltüntetésre, éspedig az első, a második és a harmadik prioritásban, rangsorolás és pontozás alapján, amelyek különböznek az elért helyezéstől és a születési évtől függően, amit a hatásköri bizottság állapít meg és javasol.

A sportoló párosban, stafétában, duóban, négyesben és hasonlókban elért csúcseredménye egyéni eredményként kerül értékelésre.

Ahhoz, hogy az élsportolókat megillető dotációra jogosultságot szerezzen, a sportoló eleget kell, hogy tegyen az alábbi feltételeknek:

* tagja kell, hogy legyen egy sportszervezetnek, amely tagja Zenta Község Sportszövetségének,
* szabályosan és rendszeresen teljesítenie kell a sportoló minden feladatát a sportszervezetben, iskolai csapatban, válogatottban stb.,
* viselkedésével serkentenie és népszerűsítenie kell a sport, a sportélet és az alkotókészség etikai értékeit,
* az eredményeket kadét, junior vagy szenior versenyeken kellett, hogy elérje,
* az eredményeket Szerbia válogatottjának tagjaként kellett, hogy elérje, az első és a második értékelési prioritásra vonatkozóan, amelyet a jelen szabályzat előirányoz.

**V. A pályázatra való jelentkezés**

A pályázatra való jelentkezést a sportklubok, Zenta Község Sportszövetségének tagjai az élsport finanszírozásában a nyilvános pályázat lefolytatásában illetékes bizottságnak kell benyújtaniuk az élsport finanszírozására kiírt pályázatott követő 7 napos határidőn belül.

***A pályázatra a jelentkezések benyújtásának határideje 2017. 12. 20. 14,00 óráig.***

A jelentkezésen kívül a sportszervezetek megküldik írásos formában dokumentum formájában a bizonyítékokat, amelyek tanúsítják a sportoló eredményének státusát, amelyet a hatásköri ágazati szövetség hitelesített le.

A határidőn kívüli jelentkezéseket nem vitatjuk meg, és a nem teljes jelentkezéseket szabálytalannak tekintjük.

**VI. A sporteredmények értékelésének elvei**

A jelen pályázat IV. fejezetével előirányozott sporteredmények értékelésekor az alábbi versenyeken elért eredményeket kell tekintetbe venni, éspedig az alábbi prioritási elvek szerint:

* Első prioritás: az Olimpiai Játékokon, a Világbajnokságon és az Európa-bajnokságon elért 1-6. helyezés.
* Második prioritás: 1-3. helyezés:

1. az Universiadén, az Európai Játékokon,
2. a Mediterrán Játékokon,
3. az Ifjúsági Olimpiai Játékokon,
4. az Európai Ifjúsági Olimpiai Fesztiválon,
5. a Mediterrán Bajnokságon, az Olimpiai Reménységek Versenyén,
6. a Balkán Bajnokságon.

* Harmadik prioritás: országos bajnokságon elért első helyezés – amennyiben az eredményt szenior kategóriában érte el.

Ha a sportoló több prioritásban is eredményt ért el, a legjobb eredményéért a maximális pontokat kapja, a többi eredményéért pedig az előirányozott pontok 50%-át. A folyó naptári évben, illetve az utolsó pályázat dátumától az aktuális pályázat kiírásának napjáig elért eredmények kerülnek értékelésre.

Ha a sportoló ugyanazon a versenyen egyéniben és csapatban is csúcseredményt ért el, csak egy alapon kerül díjazásra.

Zenta község 2017-től a 2018-ig terjedő időszakra a sportfejlesztési programja aktivitásai lefolytatása koordinálásában illetékes bizottság kidolgozza a pontozás és a rangsorolás táblázatát, amely elérhető kell, hogy legyen minden érdekelt fél számára, azon elv szerint, hogy a megállapított prioritások keretében elért valamennyi helyezés 10 pontos alapszámmal kerül értékelésre, az alábbi módon:

* Első prioritás – az Olimpiai Játékokon, a Világbajnokságon és az Európa-bajnokságon elért 1-6. helyezés:

-1. helyezés az Olimpiai Játékokon 380 pont

-2. helyezés az Olimpiai Játékokon és 1. helyezés a Világbajnokságon 370 pont

-3. helyezés az Olimpiai Játékokon, 2. helyezés a Világbajnokságon és

1. helyezés az Európa-bajnokságon 360 pont

-3. helyezés a Világbajnokságon, 2. helyezés az Európa-bajnokságon 350 pont

-3. helyezés az Európa-bajnokságon 340 pont

-4-6. helyezés az Olimpiai Játékokon 330 pont

-4-6. helyezés a Világbajnokságon 270 pont

-4-6. helyezés az Európa-bajnokságon 260 pont

* Második prioritás – elért 1-3. helyezés:

-1. helyezés az Universiadén, az Európai Játékokon 200 pont

-2. helyezés az Universiadén, az Európai Játékokon 190 pont

-3. helyezés az Universiadén, az Európai Játékokon 180 pont

-1. helyezés a Mediterrán Játékokon 170 pont

-2. helyezés a Mediterrán Játékokon 160 pont

-3. helyezés a Mediterrán Játékokon 150 pont

-1. helyezés az Ifjúsági Olimpiai Játékokon 140 pont

-2. helyezés az Ifjúsági Olimpiai Játékokon 130 pont

-3. helyezés az Ifjúsági Olimpiai Játékokon 120 pont

-1. helyezés az Európai Ifjúsági Olimpiai Fesztiválon 110 pont

-2. helyezés az Európai Ifjúsági Olimpiai Fesztiválon 100 pont

-3. helyezés az Európai Ifjúsági Olimpiai Fesztiválon 90 pont

-1. helyezés a Mediterrán Bajnokságon, az Olimpiai Reménységek Versenyén 80 pont

-2. helyezés a Mediterrán Bajnokságon, az Olimpiai Reménységek Versenyén 70 pont

-3. helyezés a Mediterrán Bajnokságon, az Olimpiai Reménységek Versenyén 60 pont

-1. helyezés a Balkán Bajnokságon 50 pont

-2. helyezés a Balkán Bajnokságon 40 pont

-3. helyezés a Balkán Bajnokságon 30 pont

Kiegészítő kidolgozás: az összes kritérium szerint megszerzett pontok junior kategória esetén 60%-os, kadét kategória esetén pedig 75%-os csökkentésre kerülnek.

* Harmadik prioritás:

első helyezés országos bajnokságon, szenior kategóriában: 20 pont.

A rangsorolt jelentkezések szerinti pontok teljes összege meghatározza egy pont értékét a rendelkezésre álló költségvetési eszközökhöz viszonyítva.

Mindenre, ami az eredmények értékelését illetően a jelen szabályzattal nem lett előirányozva, az élsportolók nemzeti kategorizálásáról szóló szabályzat alkalmazandó.

Ha a Zenta községben az élsport és a sportdíjak finanszírozásának módjáról szóló szabályzat (Zenta Község Hivatalos Lapja, 27/2015. szám) 19. szakasza szerinti valamennyi prioritásban két elsőként rangsorolt helyezés között kell dönteni, előnyt a sportágak nemzeti kategorizálása szerint jobb rangsorolást élvező sportágban megvalósított eredmény élvez.

A legjobb klub, sportoló és edző meghatározása alkalmával alkalmazandó kiválasztási módot – amely a jelen pályázat III. fejezetével került előirányozásra – Zenta Község Sportszövetsége saját szabályzatával és kritériumaival szabályozza.

**VII. Az élsport és a sportdíjak finanszírozására szolgáló pénzeszközök odaítélésének eljárása**

A bizottság az összes beérkezett jelentkezés alapján kidolgozza a sportolók rangsorolását. A rangsorolás a Zenta községben az élsport és a sportdíjak finanszírozásának módjáról szóló szabályzat (Zenta Község Hivatalos Lapja, 27/2015. szám) 19. szakasza szerinti értékelési elvek szerint történik, mely értékelési elvek a jelen pályázat VI. fejezetében kerültek közzétételre.

Az élsport finanszírozását a fentiek alapján Zenta község 2017-től a 2018-ig terjedő időszakra a sportfejlesztési programja aktivitásai lefolytatása koordinálásában illetékes bizottság javasolja, a határozatot pedig Zenta község polgármestere hozza meg.

A község polgármestere a bizottság jegyzőkönyve és javaslata alapján, a dokumentumoknak a bizottságtól való átvételét követő öt napos határidőn belül határozatot hoz az élsport Zenta község költségvetéséből történő finanszírozásáról.

Zenta község polgármesterének határozata végleges.

A község polgármestere a nyilvános pályázat lefolytatott eljárása eredményének megállapítását követő nyolc napos határidőn belül tájékoztatja az eljárás résztvevőit a nyilvános pályázat eredményeiről.

Az élsport Zenta község költségvetéséből történő finanszírozásáról szóló határozatot a meghozatalának napjától számított 14 napos határidőn belül közzé kell tenni Zenta Község Hivatalos Lapjában és a község hivatalos honlapján.

**VIII. Az élsport és a sportdíjak finanszírozására szolgáló eszközök kifizetése**

A jelen pályázat alapján odaítélt pénzeszközök a pályázatra irányuló jelentkezéseket benyújtó sportklubok számláján keresztül kerülnek kifizetésre.

**IX. A pályázat közzététele**

Jelen pályázat 2017.12.13-án közzétételre került a Zentai Községi Közigazgatási Hivatal hirdetőtábláján és Zenta község hivatalos honlapján.

|  |  |  |
| --- | --- | --- |
| Szerb Köztársaság  Vajdaság Autonóm Tartomány  Zenta község  Zenta község 2017-től a 2018-ig terjedő időszakra a sportfejlesztési programja aktivitásai lefolytatása koordinálásában illetékes bizottság  Szám: 66-18/2017-III  Kelt: 2017.12.13.  Z e n t a | | Zenta község 2017-től a 2018-ig terjedő időszakra a sportfejlesztési programja aktivitásai lefolytatása koordinálásában illetékes bizottság elnöke  Fehér Csaba s. k. |
|  |  | |